pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. จัดเวทีระดมความคิดเห็นค้นหาปัจจัยความสำเร็จ มุ่งพัฒนาการบริหารกองทุนเพื่อผู้ใช้แรงงานให้มีประสิทธิภาพยิ่งขึ้น
วันพุธที่ 15 มกราคม 2563
กสร. จัดเวทีระดมความคิดเห็นค้นหาปัจจัยความสําเร็จ มุ่งพัฒนาการบริหารกองทุนเพื่อผู้ใช้แรงงานให้มีประสิทธิภาพยิ่งขึ้น
กรมสวัสดิการและคุ้มครองแรงงาน (กสร.) จัดเวทีระดมความคิดเห็นจากคณะกรรมการบริหารกองทุนเพื่อผู้ใช้แรงงานทั้ง 5 คณะ ร่วมวิเคราะห์ค้นหาปัจจัยที่ส่งผลต่อความสําเร็จของกองทุนฯ พร้อมเสริมสร้างวิสัยทัศน์ และทักษะในการบริหาร
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กองทุนเพื่อผู้ใช้แรงงาน เป็นทุนหมุนเวียนที่อยู่ภายใต้การกํากับดูแลของกรมสวัสดิการและคุ้มครองแรงงาน และบริหารงานโดยคณะกรรมการบริหารกองทุนเพื่อผู้ใช้แรงงาน ซึ่งได้แต่งตั้งคณะอนุกรรมการขึ้นอีกจํานวน 5 คณะ ประกอบด้วย 1. คณะอนุกรรมการพิจารณาเงินกู้กองทุนฯ 2. คณะอนุกรรมการบริหารและพัฒนากองทุนฯ  3. คณะอนุกรรมการพัฒนาและปรับปรุงกฎ ระเบียบ แนวปฏิบัติที่เกี่ยวข้องกับกองทุนฯ 4. คณะอนุกรรมการจัดทําตัวชี้วัดการประเมินผลการดําเนินงานกองทุนฯ และสุดท้าย คณะอนุกรรมการติดตามและประเมินผลเงินกู้กองทุนฯ โดยมีภารกิจในการให้บริการเงินกู้แก่ผู้ใช้แรงงานโดยผ่านสหกรณ์ออมทรัพย์ในสถานประกอบกิจการและรัฐวิสาหกิจ ซึ่งนับตั้งแต่เริ่มให้บริการเงินกู้ในปีงบประมาณ 2540 มาถึงปัจจุบันสามารถสร้างประโยชน์และบรรเทาความเดือดร้อนทางการเงินแก่ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจกว่า 250,000 คน หรืออาจกล่าวได้ว่า “กองทุนเพื่อผู้ใช้แรงงาน” เป็นสวัสดิการภาครัฐรูปแบบหนึ่ง ที่มุ่งหวังจะช่วยให้ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการสามารถปลดเปลื้องหนี้สินจากการกู้ยืมเงินนอกระบบที่มีอัตราดอกเบี้ยสูง ตลอดจนช่วยให้ผู้ใช้แรงงานและครอบครัวมีความมั่นคงทางเศรษฐกิจและมีคุณภาพชีวิตที่ดีขึ้น
อธิบดี กสร. กล่าวเพิ่มเติมว่า กลไกที่ขับเคลื่อนให้กองทุนเพื่อผู้ใช้แรงงานสามารถบริหารงานได้อย่างมีประสิทธิภาพและประสิทธิผลนั้น คณะกรรมการบริหารกองทุนฯ รวมถึงคณะอนุกรรมการทุกคณะถือเป็นส่วนสําคัญในการสร้างประโยชน์ให้แก่ผู้ใช้แรงงาน กรมจึงได้จัดเวทีเพื่อระดมความคิดเห็นจากคณะกรรมการฯ ดังกล่าว รวมถึงเจ้าหน้าที่ผู้เกี่ยวข้อง จํานวน 40 คน มาพัฒนาองค์ความรู้เดิม และเพิ่มเติมองค์ความรู้ใหม่ร่วมกันวิเคราะห์ค้นหาปัจจัยแห่งความสําเร็จ พร้อมทั้งเสริมสร้างวิสัยทัศน์ และทักษะในการบริหารผ่านกิจกรรมที่หลากหลาย อาทิ การเสวนา การศึกษาดูงาน การเยี่ยมชมสถานประกอบกิจการต้นสังกัดของสหกรณ์ อันจะนํามาประยุกต์ใช้ในการบริหารงานกองทุนฯ ได้อย่างมีประสิทธิภาพ และประสิทธิผลบรรลุตามวิสัยทัศน์ และวัตถุประสงค์ของกองทุนเพื่อผู้ใช้แรงงานต่อไป
รัฐบาลไทย-ข่าวทำเนียบรัฐบาล-สมอ. เร่งรัดกำหนดมาตรฐานสมุนไพรไทย ผลักดันให้มีมาตรฐาน มอก.
วันพุธที่ 27 กันยายน 2560
สมอ. เร่งรัดกําหนดมาตรฐานสมุนไพรไทย ผลักดันให้มีมาตรฐาน มอก.
สมอ. สนองนโยบายรัฐบาล เร่งรัดดําเนินการกําหนดมาตรฐานผลิตภัณฑ์จากสมุนไพรไทย ยกระดับให้ได้มาตรฐาน มอก. สร้างความมั่นใจแก่ผู้บริโภคในการใช้สมุนไพร
นายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ปัจจุบันทั่วโลกนิยมใช้สมุนไพรเพิ่มมากขึ้น โดยมีอัตราการขยายตัวเฉลี่ยร้อยละ 15 ต่อปี และมีมูลค่าทางเศรษฐกิจประมาณ 9 หมื่นล้านเหรียญดอลล่าสหรัฐต่อปี รัฐบาลจึงให้ความสําคัญกับสมุนไพรไทยโดยสนับสนุนให้เกิดการพัฒนาต่อยอดเป็นผลิตภัณฑ์จากสมุนไพร เช่น ผลิตภัณฑ์ยา อาหารเสริม และผลิตภัณฑ์สุขภาพ ให้มีมาตรฐาน มีคุณภาพ สร้างมูลค่าเพิ่มทางเศรษฐกิจ และสร้างความเชื่อมั่นให้กับผู้บริโภคทั้งในประเทศและต่างประเทศ
“พืชสมุนไพรที่ชุมชนรู้จักสรรพคุณและนํามาใช้ประโยชน์มีประมาณ 1,800 ชนิดและมี 300 ชนิด ที่เป็นวัตถุดิบสมุนไพรสามารถนํามาพัฒนาต่อยอดเป็นผลิตภัณฑ์จากสมุนไพรจําหน่ายในท้องตลาดได้ อาทิ ขมิ้นชัน ฟ้าทะลายโจร ไพล และกระชายดํา เป็นต้น สมอ. ตระหนักถึงความสําคัญของพืชสมุนไพรจึงได้ร่วมกับกรมพัฒนาการแพทย์แผนไทยและการแพทย์ทางเลือก กระทรวงสาธารณสุข จัดทําโครงการพัฒนามาตรฐานผลิตภัณฑ์อุตสาหกรรมสมุนไพรไทยแลนด์ 4.0 ให้มีคุณภาพระดับสากล โดยมีเป้าหมายให้ผลิตภัณฑ์ที่แปรรูปจากสมุนไพร และน้ํามันหอมระเหย มีมาตรฐานและเป็นที่ยอมรับในระดับสากล เพื่อตอบสนองนโยบายของรัฐบาลที่ต้องการพัฒนาผลิตภัณฑ์จากสมุนไพรให้มีคุณภาพ สามารถแข่งขันได้ในตลาดการค้าสากล โดยตั้งเป้าหมายไว้ในปี 2565 ประเทศไทยจะเป็นผู้นําในการส่งออกวัตถุดิบสมุนไพรและผลิตภัณฑ์สมุนไพรที่มีคุณภาพของอาเซียน”
ในส่วนของกิจกรรมโครงการพัฒนามาตรฐานฯ กรมพัฒนาการแพทย์แผนไทยและการแพทย์ทางเลือก ซึ่งเป็นผู้เชี่ยวชาญในเรื่องสมุนไพรจะเป็นผู้จัดทําร่างมาตรฐานผลิตภัณฑ์อุตสาหกรรมสารสกัดสมุนไพรโดยเริ่มจากสมุนไพรที่มีมูลค่าทางเศรษฐกิจ จํานวน 5 ชนิด ประกอบด้วย ไพล ใบบัวบก ฟ้าทะลายโจร ขมิ้นชัน และกระชายดํา และจัดส่งต้นฉบับร่างมาตรฐานดังกล่าวให้ สมอ. นําเสนอต่อคณะอนุกรรมการวิชาการรายสาขาที่ 74 ผลิตภัณฑ์สมุนไพร พิจารณากลั่นกรอง ก่อนนําเสนอต่อคณะกรรมการมาตรฐานผลิตภัณฑ์อุตสาหกรรม (กมอ.) ซึ่งคาดว่าจะแล้วเสร็จและประกาศใช้ได้ภายในปี 2561
สําหรับมาตรฐานผลิตภัณฑ์สมุนไพรที่ สมอ. ประกาศเป็นมาตรฐานผลิตภัณฑ์อุตสาหกรรมแล้วมีจํานวน 7 เรื่อง ได้แก่ น้ํามันไพล มอก. 1679-2541 น้ํามันดอกกานพลู มอก. 1680-2541 น้ํามันตะไคร้ มอก. 1681-2541 น้ํามันตะไคร้หอม มอก. 1682-2541 น้ํามันผิวมะกรูด มอก. 2078-2544 น้ํามันใบมะกรูด มอก. 2079-2544 และน้ํามันโหระพา มอก. 2080-2544 ซึ่งทั้ง 7 เรื่องนี้ สมอ. มีแผนการปรับปรุงมาตรฐานในปี 2561 เพื่อให้มาตรฐานมีความทันสมัยสอดคล้องกับเทคโนโลยีการผลิตในปัจจุบัน
เลขาธิการ สมอ. กล่าวเพิ่มเติมว่า ความต้องการมาตรฐานผลิตภัณฑ์สมุนไพรยังมีอีกมาก เนื่องจากสมุนไพรเป็นวัตถุดิบสําคัญที่สามารถนํามาประยุกต์ใช้ในภาคอุตสาหกรรมได้อย่างหลากหลาย รวมถึงการนําไปต่อยอดเป็นผลิตภัณฑ์อุตสาหกรรม เพื่อสร้างมูลค่าเพิ่มทางเศรษฐกิจ ซึ่งการกําหนดมาตรฐานจะส่งผลต่อการพัฒนาอุตสาหกรรมสมุนไพรไทย นอกจากนี้ สมอ. ยังได้เตรียมความพร้อมในด้านต่างๆ เพื่อรองรับการพัฒนาอุตสาหกรรมสมุนไพรไทย รวมถึงแนวทางในการรับรองผลิตภัณฑ์ที่เหมาะสมและสอดคล้องกับแนวทางสากล เพื่อให้ผลิตภัณฑ์สมุนไพรไทยมีความน่าเชื่อถือ เป็นที่ยอมรับในระดับสากล
รัฐบาลไทย-ข่าวทำเนียบรัฐบาล-รองนายกรัฐมนตรี เยี่ยมชมและให้กำลังใจนักกีฬาไทยที่หมู่บ้านนักกีฬา
วันจันทร์ที่ 18 กันยายน 2560
รองนายกรัฐมนตรี เยี่ยมชมและให้กําลังใจนักกีฬาไทยที่หมู่บ้านนักกีฬา
รองนายกรัฐมนตรี เยี่ยมชมและให้กําลังใจนักกีฬาไทยที่หมู่บ้านนักกีฬา
วันนี้ (วันจันทร์ที่ 18 กันยายน 2560) เวลา 10.00 น. (เวลาท้องถิ่นเติร์กเมนิสถานซึ่งเร็วกว่าประเทศไทย 2 ชั่วโมง) ณ หมู่บ้านนักกีฬา เติร์กเมนิสถาน
พลเอก ธนะศักดิ์ ปฏิมาประกร รองนายกรัฐมนตรี เยี่ยมชมและให้กําลังใจนักกีฬาไทยที่หมู่บ้านนักกีฬา ซึ่งเป็นที่พักอาศัยของนักกีฬา ทั้ง 64 ประเทศ ประกอบด้วย ที่พัก โรงอาหาร ธนาคาร ไปรษณีย์ ห้องรับรอง ครบวงจร
หลังจากนั้น เยี่ยมชมที่ทําการคณะกรรมการโอลิมปิกไทย ห้องแพทย์ และห้องกายภาพบําบัด และไปชมการแข่งขันกีฬาต่างๆ ตลอดจนให้กําลังใจนักกีฬาที่สนามแข่งขัน
รัฐบาลไทย-ข่าวทำเนียบรัฐบาล-ปมท. เป็นประธานพิธี “รวมพลังแห่งความภักดี” ของ มท.นำข้าราชการ พนักงานในสังกัดกล่าวถวายสัตย์ปฏิญาณตน ประกาศความจงรักภักดีและร่วมน้อมรำลึกถึงพระบาทสมเด็จพระปรมินทรมหาภูมิพลอดุลยเดช
วันอังคารที่ 22 พฤศจิกายน 2559
ปมท. เป็นประธานพิธี “รวมพลังแห่งความภักดี” ของ มท.นําข้าราชการ พนักงานในสังกัดกล่าวถวายสัตย์ปฏิญาณตน ประกาศความจงรักภักดีและร่วมน้อมรําลึกถึงพระบาทสมเด็จพระปรมินทรมหาภูมิพลอดุลยเดช
ปลัดกระทรวงมหาดไทย เป็นประธานพิธี “รวมพลังแห่งความภักดี” ของ มท. นําข้าราชการ พนักงานในสังกัดกว่า 500 คน กล่าวถวายสัตย์ปฏิญาณตน ประกาศความจงรักภักดีและร่วมน้อมรําลึกถึงพระบาทสมเด็จพระปรมินทรมหาภูมิพลอดุลยเดช
วันนี้ (22พ.ย.59)เวลา08.00น. ณ บริเวณด้านหน้าศาลาว่าการกระทรวงมหาดไทย ถนนอัษฎางค์ นายกฤษฎา บุญราช ปลัดกระทรวงมหาดไทย เป็นประธานในพิธี“รวมพลังแห่งความภักดี”ของกระทรวงมหาดไทย ที่จัดขึ้นเพื่อประกาศความจงรักภักดี และร่วมน้อมรําลึกถึงพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดชโดยมีผู้บริหารระดับสูงของกระทรวงมหาดไทยข้าราชการ พนักงานในสังกัดกระทรวงมหาดไทยและสมาคมแม่บ้านมหาดไทย เข้าร่วมกิจกรรมกว่า500คน
สําหรับกิจกรรม “รวมพลังแห่งความภักดี”ของกระทรวงมหาดไทย มีกิจกรรมประกอบด้วย1.ในช่วงเช้าเวลา08.00น. กิจกรรมปฏิญาณตนเพื่อชาติ ศาสนา พระมหากษัตริย์ เบื้องหน้าพระบรมฉายาลักษณ์ และร่วมร้องเพลงสรรเสริญพระบารมี (ทําดีด้วยวาจา) โดยมีปลัดกระทรวงมหาดไทย เป็นผู้กล่าวนําปฏิญาณตน2.กิจกรรมทําดีด้วยกาย หลังเสร็จสิ้นกิจกรรมปฏิญาณตนแล้วข้าราชการ พนักงานในสังกัดกระทรวงมหาดไทยได้ร่วมกันทํากิจกรรม5ส. ในพื้นที่ของกระทรวงมหาดไทยและพื้นที่ส่วนกลาง3.กิจกรรมทําดีด้วยใจ เวลา16.00น. มีกิจกรรมฟังธรรมเทศนา ณ ห้องประชุม1ชั้น5อาคารสถาบันดํารงราชานุภาพ ร่วมกันอธิษฐานทําสมาธิ สํารวมจิต ภาวนา แผ่เมตตาตั้งใจดี และร่วมน้อมรําลึกถึงพระบาทสมเด็จพระปรมินทรมหาภูมิพลอดุลยเดช
และสุดท้าย เวลา18.19น. จะมีการจัดกิจกรรมจุดเทียนแสดงความอาลัยแด่พระบาทสมเด็จพระปรมินทรมหาภูมิพลอดุลยเดชร่วมร้องเพลงต้นไม้ของพ่อ และเพลงสรรเสริญพระบารมี โดยปลัดกระทรวงมหาดไทยเป็นผู้นําจัดขึ้น ณ บริเวณลานเอนกประสงค์กระทรวงมหาดไทย ทั้งนี้ ในการจัดงานดังกล่าวได้แสดงออกถึงความจงรักภักดีอย่างพร้อมเพรียงกันของบุคลากรในสังกัดกระทรวงมหาดไทยที่ได้ร่วมทําความดีทางกาย วาจา ใจ ถวายแด่พระบาทสมเด็จพระปรมินทรมหาภูมิพลอดุลยเดชพร้อมกับประชาชนทุกหมู่เหล่าที่ได้ร่วมแรง ร่วมจัด จัดกิจกรรมพร้อมกันในวันนี้ทั่วประเทศ.
รัฐบาลไทย-ข่าวทำเนียบรัฐบาล-ย้ำคงความต่อเนื่องช่วยเหลือประชาชน และเตรียมรับมาตรการผ่อนคลายระยะ 3
วันอาทิตย์ที่ 31 พฤษภาคม 2563
ย้ําคงความต่อเนื่องช่วยเหลือประชาชน และเตรียมรับมาตรการผ่อนคลายระยะ 3
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ ติดตามการช่วยเหลือประชาชนและเตรียมสนับสนุนมาตรการผ่อนคลายระยะที่ 3 ณ ศูนย์บรรเทาสาธารณภัย กห. ในศาลาว่าการกลาโหม
สรุปการช่วยเหลือประชาชนในภาพรวม กําลังพลของทุกเหล่าทัพยังคงสนับสนุนร่วมบริจาคโลหิตให้กับสภากาชาดไทยในสภาวะขาดแคลนโลหิตอย่างต่อเนื่อง รวมแล้วกว่า 2.2 ล้านมิลลิลิตร ร่วมกันจัดทําหน้ากากผ้า แจกจ่ายให้ประชาชนในกลุ่มเสี่ยงกว่า 2 ล้านชิ้น สนับสนุนอากาศยานขนส่งสินค้าในกลุ่มเกษตรกรภาคอีสานแลกเปลี่ยนโดยตรงกับสินค้ากลุ่มชาวประมงภาคใต้ เช่น ข้าวและอาหารทะเล รวมทั้งผลไม้ตามฤดูกาล พร้อมทั้งสนับสนุนรับซื้อผลไม้ตามฤดูกาลจากเกษตรกร โดยเฉพาะมังคุดรวมเกือบ 190 ตัน ขณะเดียวกันได้นําผลิตผลทางการเกษตร ในโครงการ “ทหารพันธ์ุดี” ออกจําหน่ายแก่ประชาชนในราคาพิเศษ พร้อมกันนี้ ได้สนับสนุนพื้นที่หน่วยทหารในภูมิภาคต่างๆเป็นตลาดกระจายสินค้าการเกษตรให้กับประชาชนในพื้นที่ พร้อมกับจัดรถครัวสนามเคลื่อนที่แจกจ่ายอาหารให้ประชาชน ควบคู่กับการให้บริการตัดผมและชุดซ่อมเครื่องไฟฟ้าเคลื่อนที่ยังชุมชนต่างๆ พร้อมกันนี้ ได้จัด ”ตู้ปันสุข” บรรจุสิ่งของอุปโภคและบริโภคกระจายวางในพื้นที่ต่างๆ กว่า 240 ตู้ ใน 42 จว. พล.อ.ชัยชาญ’ ได้กําชับขอให้สนับสนุนร่วมสร้างความเข้าใจกับประชาชน และช่วยกันกํากับกิจการหรือกิจกรรมต่างๆทางสังคมให้เป็นไปตามมาตรการผ่อนคลายในระยะที่ 3 ที่กําหนด โดยขอให้ร่วมเฝ้าระวังหากสังคมละเลย อาจเป็นผลให้มีผู้ติดเชื้อมากขึ้น จึงขอให้เตรียมความพร้อมทางการแพทย์และสถานพยาบาลให้มีความพร้อมตลอดเวลา พร้อมกันนี้ ขอให้คงความต่อเนื่องในการช่วยเหลือและบรรเทาความเดือดร้อนของประชาชนที่ได้รับผลกระทบ โดยกระจายการช่วยเหลือให้ครอบคลุมและทั่วถึงในทุกพื้นที่
รัฐบาลไทย-ข่าวทำเนียบรัฐบาล-ดร.สาธิต ย้ำหากเกิดเหตุทะเลาะวิวาทในโรงพยาบาลจะดำเนินคดีกับผู้ก่อเหตุอย่างเด็ดขาด
วันจันทร์ที่ 11 พฤศจิกายน 2562
ดร.สาธิต ย้ําหากเกิดเหตุทะเลาะวิวาทในโรงพยาบาลจะดําเนินคดีกับผู้ก่อเหตุอย่างเด็ดขาด
รัฐมนตรีช่วยว่าการกระทรวงสาธารณสุขย้ําเหตุทะเลาะวิวาทในโรงพยาบาล สั่งการให้ผู้อํานวยการโรงพยาบาลดําเนินคดีกับผู้ก่อเหตุให้ถึงที่สุด โดยไม่ลดหย่อนโทษและเพิ่มโทษให้มีความเข็ดหลาบ
วันนี้ (11 พฤศจิกายน 2562) ดร.สาธิต ปิตุเตชะ รัฐมนตรีช่วยว่าการ​กระทรวง​สาธารณสุข​ ให้สัมภาษณ์ถึงเหตุทะเลาะวิวาทในห้องฉุกเฉินของโรงพยาบาลว่า กระทรวงสาธารณสุข ได้กําชับให้ผู้อํานวยการโรงพยาบาลที่เกิดเหตุทะเลาะวิวาทแจ้งความดําเนินคดีกับผู้ก่อเหตุอย่างเข้มข้น ไม่มีการประนีประนอม เพราะกระทบต่อความเชื่อมั่นของผู้มารับบริการ และขวัญกําลังใจเจ้าหน้าที่ โดยกระทรวงสาธารณสุขพร้อมประสานระดับนโยบายกับกระบวนการยุติธรรม ในการกระทําที่ก่อให้เกิดความเสี่ยงต่อความปลอดภัยของเจ้าหน้าที่บุคลากรทางการแพทย์ หรือเกิดความเสียหายต่อทรัพย์ ให้ได้รับอัตราโทษที่สูงกว่ากรณีทั่วไป เพื่อให้เกิดความเด็ดขาดและหลาบจําไม่ให้ทําความผิด พร้อมจะดําเนินการพัฒนาระบบแจ้งเตือนหากเกิดเหตุทะเลาะวิวาทจากโรงพยาบาลไปยังสถานีตํารวจเพื่อจัดเตรียมกําลังพลสําหรับระงับเหตุได้อย่างทันท่วงที
ทั้งนี้ โรงพยาบาลในสังกัดกระทรวงสาธารณสุขทุกแห่ง ได้มีมาตรการความปลอดภัยในโรงพยาบาลที่ห้องฉุกเฉิน อาทิ จัดระบบควบคุมประตู หรือมีทางเข้า-ออก ที่ปลอดภัยหลายช่องทาง จัดสถานที่พักคอยสําหรับญาติ จํากัดการเข้าออก ตรวจสอบกล้องวงจรปิดให้พร้อมใช้งาน และติดตั้งเพิ่มในจุดเสี่ยง จัดระบบคัดกรองโดยเฉพาะผู้ป่วยห้องฉุกเฉิน และจัดบริการให้เหมาะสมกับความเร่งด่วน รวมทั้งให้สื่อสารกับญาติผู้ป่วยเป็นระยะ เพื่อลดความวิตกกังวล จัดหาสัญญาณเตือนภัย หรืออุปกรณ์ขอความช่วยเหลือฉุกเฉิน และมีช่องทางแจ้งเหตุด่วนกับตํารวจ ฝ่ายปกครอง และเครือข่ายอาสาสมัคร มูลนิธิต่างๆ ในพื้นที่ เป็นต้น
********************* 11 พฤศจิกายน 2562
รัฐบาลไทย-ข่าวทำเนียบรัฐบาล-ลุยต่อมาตรการเศรษฐกิจ ท่องเที่ยว-จ้างงาน-SMEs-กระตุ้นใช้จ่าย
วันพุธที่ 19 สิงหาคม 2563
ลุยต่อมาตรการเศรษฐกิจ ท่องเที่ยว-จ้างงาน-SMEs-กระตุ้นใช้จ่าย
--
#ไทยคู่ฟ้าที่ประชุมศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) หรือ ศบศ. วันนี้ มีข้อสรุปว่าจะยังคงมาตรการดูแลช่วยเหลือประชาชนต่อไปถึงปี 2564 ผ่านกลไกระดับประเทศและระดับพื้นที่ ครอบคลุมทั้งระยะสั้นและระยะยาว ได้แก่ การจ้างงาน สนับสนุนการท่องเที่ยว สนับสนุนภาคธุรกิจ/SMEs และกระตุ้นการใช้จ่าย
สําหรับแผนงานที่ผ่านการพิจารณา เช่น การเพิ่มสิทธิ์เราเที่ยวด้วยกันทั้งค่าเดินทางและค่าใช้จ่าย การสนับสนุน SMEs ที่กระทรวงการคลังดําเนินการอยู่ การจ้างงานราว 600,000 – 700,000 อัตรา และการกระตุ้นการใช้จ่ายของประชาชน โดยสนับสนุนให้ภาคเอกชนเข้ามามีส่วนร่วม ซึ่งทั้งหมดหน่วยงานที่เกี่ยวข้องจะไปจัดทํารายละเอียดและเสนอ ศบศ.พิจารณาโดยเร็ว
นอกจากนี้ นายกรัฐมนตรีได้เน้นย้ําให้ทุกหน่วยมีความรัดกุมเรื่องมาตรการคัดกรองและควบคุมโรคโควิด-19 จากการเดินทางท่องเที่ยวภายใปนระเทศ ส่วนภาคเอกชนขอให้มาตรการพื้นที่กักกันโรคแห่งรัฐ (State Quarantine) ดําเนินการต่อไปและทําให้ประชาชนยอมรับและมั่นใจ
รายละเอียดเพิ่มเติม คลิกhttps://www.thaigov.go.th/news/contents/details/34329
รัฐบาลไทย-ข่าวทำเนียบรัฐบาล-​รมว.สธ.ให้จัดการเด็ดขาด หากพบเจ้าหน้าที่รัฐทำผิดเรียกรับสินบน กรณี ก่อสร้างอาคาร รพ.ปากพนัง
วันพุธที่ 14 มีนาคม 2561
​รมว.สธ.ให้จัดการเด็ดขาด หากพบเจ้าหน้าที่รัฐทําผิดเรียกรับสินบน กรณี ก่อสร้างอาคาร รพ.ปากพนัง
รัฐมนตรีว่าการกระทรวงสาธารณสุขให้จัดการขั้นเด็ดขาด หากพบเจ้าหน้าที่รัฐทําผิดเรียกรับสินบนตรวจรับการก่อสร้างอาคารโรงพยาบาลปากพนัง จ.นครศรีธรรมราช  ส่วนความคืบหน้าการก่อสร้างอาคารพบผู้รับจ้างทิ้งงานจนถูกบอกเลิกสัญญาจ้าง
รัฐมนตรีว่าการกระทรวงสาธารณสุขให้จัดการขั้นเด็ดขาด หากพบเจ้าหน้าที่รัฐทําผิดเรียกรับสินบนตรวจรับการก่อสร้างอาคารโรงพยาบาลปากพนัง จ.นครศรีธรรมราชส่วนความคืบหน้าการก่อสร้างอาคารพบผู้รับจ้างทิ้งงานจนถูกบอกเลิกสัญญาจ้าง
นพ.ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุขเขตสุขภาพที่ 11 ให้สัมภาษณ์ ว่า นายแพทย์เจษฎา โชคดํารงสุข ปลัดกระทรวงสาธารณสุขได้สั่งการให้ตรวจสอบข้อเท็จจริงกรณีการก่อสร้างอาคารผู้ป่วยนอก-อุบัติเหตุ5ชั้นโรงพยาบาลปากพนังจ.นครศรีธรรมราช ทั้งความล่าช้าและการเรียกรับสินบน เบื้องต้นได้รับรายงานจากนายแพทย์สาธารณสุขจังหวัดนครศรีธรรมราชว่า ได้ทําสัญญาจ้างเพื่อก่อสร้างอาคารผู้ป่วยนอก-อุบัติเหตุ 5 ชั้น โรงพยาบาลปากพนัง ในวงเงิน 50.6 ล้านบาท ระยะเวลาก่อสร้าง 375 วัน ตั้งแต่วันที่ 23 มิถุนายน 2558 กําหนดแล้วเสร็จ 1 กรกฎาคม 2560 โดยเมื่อครบกําหนด งานก่อสร้างยังไม่แล้วเสร็จ การตรวจรับงานงวดสุดท้ายจึงไม่สามารถดําเนินการได้
คณะกรรมการตรวจรับการจ้างได้ร่วมกันพิจารณาปัญหาที่เกิดขึ้น เพราะความล่าช้าจากการก่อสร้างที่เกิดขึ้นทําให้รัฐเสียประโยชน์ กระทบต่อการจัดบริการประชาชน โดยรายงานจากช่างผู้ควบคุมงานและคณะกรรมการตรวจการจ้างเข้าไปตรวจสอบเอง ก็พบว่าก่อสร้างล่าช้ามาก ไม่มีคนงานและวัสดุที่เพียงพอ ไม่น่าจะแล้วเสร็จได้ จึงได้ส่งหนังสือเร่งรัดให้ผู้รับจ้างให้ทําแผนงานการก่อสร้างและแจ้งค่าปรับตามสัญญา เมื่อวันที่ 13 ธันวาคม 2560 ซึ่งผู้รับจ้างไม่สามารถจัดทําแผนการก่อสร้างได้ และยังได้มีการเจรจากันอีกหลายครั้ง แต่การก่อสร้างก็ไม่คืบหน้า คณะกรรมการจึงมีมติให้บอกเลิกสัญญาจ้างเมื่อ 12 มกราคม 2561 ส่วนการขอเข้าใช้พื้นที่อาคารที่กําลังก่อสร้างนั้น ได้มีการทําข้อตกลงร่วมกันกับผู้รับจ้างก่อนเข้าใช้พื้นที่แล้ว
สําหรับกรณีอ้างมีเจ้าหน้าที่เรียกรับสินบนนั้น ได้ตั้งคณะกรรมการสอบข้อเท็จจริง ซึ่งกระทรวงสาธารณสุข จะให้ความเป็นธรรมกับทั้งสองฝ่าย ทั้งนี้ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขได้กําชับให้เร่งดําเนินการ และหากพบเจ้าหน้าที่รัฐกระทําผิดเรียกรับสินบนจริงตามที่ผู้รับจ้างกล่าวอ้าง จะให้ฝ่ายกฎหมายดําเนินการขั้นเด็ดขาด เพื่อไม่ให้เป็นเยี่ยงอย่างต่อไป
รัฐบาลไทย-ข่าวทำเนียบรัฐบาล-ดีเดย์ 14 ก.พ.นี้ กรุงไทยเปิดสายด่วนลูกค้าธุรกิจและภาครัฐ  02-111-9999
วันจันทร์ที่ 12 กุมภาพันธ์ 2561
ดีเดย์ 14 ก.พ.นี้ กรุงไทยเปิดสายด่วนลูกค้าธุรกิจและภาครัฐ  02-111-9999
ธนาคารกรุงไทยเปิดให้บริการ Krungthai Corporate Call Center หมายเลข  02-111-9999 สายด่วนเฉพาะลูกค้าธุรกิจและหน่วยงานภาครัฐ เพื่อให้คําแนะนํา ปรึกษา ตลอดจนแก้ไขทุกปัญหาด้านบริการทางการเงินอย่างรวดเร็ว เริ่มให้บริการ 14 กุมภาพันธ์นี้
หม่อมหลวงณัฏฐ์ชัญญา ทวีวงศ์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารกรุงไทยจะเปิดให้บริการ Krungthai Corporate Call Center หมายเลข 02-111-9999 เพื่อเพิ่มช่องทางในการสื่อสารโดยตรงกับลูกค้าธุรกิจ (Corporate) และหน่วยงานภาครัฐ รวมทั้งให้คําปรึกษา แนะนํา ตลอดจนแก้ไขปัญหาอย่างรวดเร็วและตรงจุดมากยิ่งขึ้น ในส่วนที่เกี่ยวกับผลิตภัณฑ์และบริการการเงินด้าน Global Transaction Banking ได้แก่ บริการ Cash Management บริการ Trade Finance บริการ Supply Chain เป็นต้น
บริการ Krungthai Corporate Call Center หมายเลข 02-111-9999 ให้บริการตั้งแต่วันจันทร์ถึงวันศุกร์ ระหว่างเวลา 08.00-19.00 น. โดยจะเริ่มให้บริการในวันที่ 14 กุมภาพันธ์ 2561 นี้เป็นต้นไป จากเดิมที่หน่วยงานดังกล่าวต้องใช้บริการผ่าน KTB Call Center หมายเลข 02-111-1111 ซึ่งเน้นการให้บริการกับกลุ่มลูกค้าบุคคล
ปัจจุบันธนาคารกรุงไทย มีกลุ่มลูกค้าธุรกิจและหน่วยงานภาครัฐที่ใช้ผลิตภัณฑ์และบริการภายใต้สายงานบริหารจัดการทางการเงินเพื่อธุรกิจจํานวนมาก และมีแนวโน้มเพิ่มสูงขึ้นอย่างต่อเนื่อง จากโครงการสําคัญหลายโครงการ เช่น โครงการ GFMIS on Krungthai Corporate Online โครงการ National e-Payment และระบบการชําระเงินอิเล็กทรอนิกส์ต่างๆ ซึ่งช่วยสนับสนุนการขยายฐานลูกค้าธุรกิจในกลุ่มต่างๆ
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-“บิ๊กอู๋” เร่งเครื่องพิสูจน์สัญชาติ ประสานทางการลาว เปิดศูนย์ฯ ในไทย บริการจุดเดียวเบ็ดเสร็จ
วันพฤหัสบดีที่ 14 ธันวาคม 2560
“บิ๊กอู๋” เร่งเครื่องพิสูจน์สัญชาติ ประสานทางการลาว เปิดศูนย์ฯ ในไทย บริการจุดเดียวเบ็ดเสร็จ
รมว.แรงงาน หารือร่วม ออท.สปป.ลาวประจําประเทศไทย เตรียมประสานทางการลาว ออกหนังสืออย่างเป็นทางการถึงรัฐบาล สปป.ลาว พิจารณาจัดตั้งศูนย์พิสูจน์สัญชาติแรงงานลาวในไทย อํานวยความสะดวกนายจ้างและแรงงานไม่ต้องกลับประเทศต้นทาง พร้อมให้บริการเบ็ดเสร็จในประเทศไทยเห
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลังการหารือร่วมกับ นายแสง สุขะทิวง เอกอัครราชทูตสาธารณรัฐประชาธิปไตยประชาชนลาวประจําประเทศไทย และคณะ ณ ห้องรับรองรัฐมนตรีกระทรวงแรงงาน ชั้น ๖ อาคารกระทรวงแรงงาน (วันนี้ 14 ธ.ค.60) โดยกล่าวว่า ได้หารือกับท่านทูตลาวเกี่ยวกับการเพิ่มประสิทธิภาพในการพิสูจน์สัญชาติแรงงานต่างด้าวสัญชาติลาว กลุ่มบัตรสีชมพูและกลุ่มใบจับคู่ รวมถึงปัญหาและอุปสรรคจากการดําเนินงานของฝ่ายไทยและฝ่ายลาว ซึ่งจากการตรวจสอบการพิสูจน์สัญชาติแรงงานต่างด้าวสัญชาติลาวที่ผ่านมา พบว่า แรงงานสัญชาติลาวที่จดทะเบียนบัตรสีชมพู มีจํานวนทั้งสิ้น 71,521 ราย ผ่านการพิสูจน์สัญชาติแล้ว 17,024 ราย คงเหลือ 54,497 ราย และกลุ่มใบจับคู่ (MOU) มีจํานวนทั้งสิ้น 87,792 ราย จึงได้เสนอเป็นหลักการให้แรงงานต่างด้าวสัญชาติลาวกลุ่มใบจับคู่ จากเดิมที่ต้องเดินทางกลับไปยังประเทศต้นทาง เพื่อดําเนินการกลับเข้ามาทํางานในประเทศไทยในรูปแบบ MOU นั้น สามารถดําเนินการเบ็ดเสร็จที่ประเทศไทย ไม่ต้องเดินทางกลับประเทศต้นทาง ซึ่งจะช่วยลดขั้นตอนการดําเนินงาน พร้อมทั้งเพิ่มขีดความสามารถของการให้บริการระหว่างประเทศไทยและสปป.ลาว ให้มากยิ่งขึ้น เช่นเดียวกับการพิสูจน์สัญชาติแรงงานต่างด้าวสัญชาติเมียนมาและกัมพูชา เพื่อให้แล้วเสร็จตามเวลาที่กําหนด ทั้งนี้ ท่านทูตลาวได้รับหลักการดังกล่าวไว้พิจารณา โดยขอให้ทางรัฐบาลไทยทําหนังสือและจัดทําแผนปฏิบัติการ เพื่อนําเรียนทางการสปป.ลาวต่อไป
“รัฐบาลไทยมีความมุ่งมั่นตั้งใจที่จะดําเนินการแก้ไขปัญหาแรงงานต่างด้าวให้หมดไป และพร้อมเดินหน้าอย่างเต็มที่ แต่อยู่ที่เงื่อนไขและนโยบายของประเทศต้นทางด้วย อย่างไรก็ตามกระทรวงแรงงานจะให้ความร่วมมือและอํานวยความสะดวกแก่นายจ้างและแรงงานต่างด้าวให้ได้รับบริการที่ดีขึ้นอย่างแน่นอน” พล.ต.อ.อดุลย์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-Application Air4Thai
วันศุกร์ที่ 10 กรกฎาคม 2563
Application Air4Thai
วันที่ 28 มกราคม 2563
เป็นแอพพลิเคชั่นรายงานดัชนีคุณภาพอากาศของประเทศไทย โดยรายงานข้อมูลรายชั่วโมง(สําหรับบางสถานี) และข้อมูลรายวัน กราฟคุณภาพอากาศย้อนหลัง 7 วัน พร้อมแผนที่แสดงโดยเป็นข้อมูลจากสถานีตรวจวัดของกรมควบคุมมลพิษครอบคลุมพื้นที่ทั่วประเทศ เพื่อเป็นข้อมูลเผยแพร่แก่ประชาชนทั่วไป โดยเฉพาะในช่วงที่เป็นสถานการณ์วิกฤติหมอกควันในพื้นที่ภาคเหนือและภาคใต้ของประเทศ
รัฐบาลไทย-ข่าวทำเนียบรัฐบาล-‘หม่อมเต่า’ เปิดเวทีเสวนา “การพัฒนาและสร้างเสริมสุขภาวะคนทำงาน ในสถานประกอบการ”
วันอาทิตย์ที่ 9 กุมภาพันธ์ 2563
‘หม่อมเต่า’ เปิดเวทีเสวนา “การพัฒนาและสร้างเสริมสุขภาวะคนทํางาน ในสถานประกอบการ”
รัฐมนตรีว่าการกระทรวงแรงงาน เปิดเวทีเสวนา “การพัฒนาและสร้างเสริมสุขภาวะคนทํางานในสถานประกอบการ” จัดโดย สภาองค์การลูกจ้างพัฒนาแรงงานแห่งประเทศไทย เน้นย้ํา ทุกภาคส่วนต้องร่วมกันขับเคลื่อนการสร้างเสริมสุขภาวะของคนทํางาน
วันที่ 9 กุมภาพันธ์ 2563 เวลา 09.15 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิดเวทีเสวนาเชิงนโยบาย “การพัฒนาและสร้างเสริมสุขภาวะคนทํางานในสถานประกอบการ” จัดโดย สภาองค์การลูกจ้างพัฒนาแรงงานแห่งประเทศไทย ภายใต้การสนับสนุนจากสํานักงานกองทุนสนับสนุนการสร้างเสริมสุขภาพ (สสส.) โดยมี พลโทนันทเดช เมฆสวัสดิ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน คณะผู้บริหารกระทรวงแรงงาน นายมนัส โกศล ประธานสภาองค์การลูกจ้างพัฒนาแรงงานแห่งประเทศไทย ประธานเครือข่ายประกันสังคมคนทํางาน ผู้นําสมาคม คณะกรรมการกํากับทิศแรงงานฯ สสส. ผู้บริหารสถานประกอบการ และสมาชิกชมรมด้านแรงงาน จํานวนกว่า 300 คน เข้าร่วมงาน ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน
หม่อมราชวงศ์จัตุมงคลฯ กล่าวว่า เวทีเสวนาเชิงนโยบายในครั้งนี้ จัดขึ้นเพื่อพัฒนากลไกความร่วมมือของหน่วยงานภาครัฐ นายจ้าง หรือเจ้าของสถานประกอบการและองค์กรแรงงานในสถานประกอบการ นักวิชาการ การพัฒนาแนวทางการนํานโยบายสู่การปฏิบัติ เสริมศักยภาพผู้นําแรงงานและองค์กรเครือข่ายให้มีความรู้ความเข้าใจเกี่ยวกับการเข้าถึงสิทธิและบริการการคัดกรองโรคเนื่องจากการทํางานและไม่เนื่องจากการทํางาน เพื่อให้เกิดการปรับปรุงแก้ไขระเบียบหรือแนวทางปฏิบัติที่เกี่ยวข้อง โดยการสร้างเสริมสุขภาวะของคนทํางาน เป็นประเด็นที่มีความสําคัญอย่างยิ่ง เพราะเมื่อคนทํางานมีสุขภาพที่ดี ย่อมส่งผลต่อศักยภาพในการทํางาน เกิดความพร้อมในการทํางานอย่างมีประสิทธิภาพ เป็นกําลังสําคัญในการสร้างผลิตภาพและเพิ่มมูลค่าทางเศรษฐกิจให้กับประเทศ ซึ่งการดําเนินการเชิงป้องกันและส่งเสริมเพื่อให้คนทํางานมีสุขภาพอนามัยที่ดี มีความคุ้มค่ามากกว่าการรักษา หรือฟื้นฟูให้สุขภาพกลับคืนมา
“การดําเนินการสร้างเสริมสุขภาวะของคนทํางานอย่างมีประสิทธิภาพจําเป็นที่จะต้องได้รับความร่วมมือจากทุกภาคส่วน ไม่ว่าจะเป็นภาครัฐ ฝ่ายนายจ้าง ฝ่ายลูกจ้าง ตลอดจนภาคีเครือข่ายที่เกี่ยวข้อง จึงเป็นเรื่องที่น่าชื่นชมเป็นอย่างยิ่งที่ได้มีการดําเนินโครงการพัฒนาและสร้างเสริมสุขภาวะคนทํางานในสถานประกอบการครั้งนี้ขึ้น ถือเป็นอีกก้าวหนึ่งของการร่วมสร้าง ร่วมมี ร่วมธํารงไว้ เพื่อให้คนทํางานมีระบบของการมีสุขภาพอนามัยที่ดี อันเกิดจากการบูรณาการขับเคลื่อนกิจกรรมการสร้างสุขภาวะคนทํางานที่มีทุกภาคส่วนร่วมกันดําเนินการ” รมว.แรงงาน กล่าวในท้ายสุด
ทั้งนี้ โดยกิจกรรมภายในงานประกอบด้วย พิธีมอบโล่เกียรติยศและใบประกาศเกียรติคุณ 22 สถานประกอบการต้นแบบ โดยนายสุทธิ สุโกศล ปลัดกระทรวงแรงงาน และเวทีเสวนา “การพัฒนาและสร้างเสริมสุขภาวะคนทํางานในสถานประกอบการ” จากผู้แทนหน่วยงานภาครัฐ ภาคเอกชน ฝ่ายนายจ้าง และฝ่ายลูกจ้าง
--------------------------------
รัฐบาลไทย-ข่าวทำเนียบรัฐบาล-นายกรัฐมนตรีขอบคุณความร่วมมือของทุกภาคส่วน ที่ช่วยกันแก้ไขปัญหาช่วงที่ผ่านมา
วันอังคารที่ 17 กรกฎาคม 2561
นายกรัฐมนตรีขอบคุณความร่วมมือของทุกภาคส่วน ที่ช่วยกันแก้ไขปัญหาช่วงที่ผ่านมา
นายกรัฐมนตรีขอบคุณความร่วมมือของทุกภาคส่วน ที่ช่วยกันแก้ไขปัญหาช่วงที่ผ่านมา
วันนี้ (17 กรกฎาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหาในช่วงที่ผ่านมาไม่ว่าจะเป็นกรณีการช่วยเหลือทีมหมูป่าอะคาเดมี หรือเหตุการณ์เรือล่มที่จังหวัดภูเก็ตว่า ขอขอบคุณทุกความร่วมมือที่ช่วยกันทําให้ผ่านพ้นไปได้ด้วยดี พร้อมกล่าวแสดงความเสียใจกับเหตุการณ์ที่เกิดขึ้น และไม่ต้องการให้โทษว่าเป็นความผิดของใคร ซึ่งเหตุการณ์ที่ผ่านมาเป็นทั้งวิกฤตและโอกาส ต้องกลับมาทบทวนทั้งหมด ซึ่งรัฐบาลต้องแก้ไขปัญหาในภาพรวม และขอความร่วมมือผู้ประกอบการปฏิบัติตามกฎระเบียบอย่างเคร่งครัด ส่วนกรณีเจ้าหน้าที่ที่ปล่อยปะละเลย ต้องถูกลงโทษตามระเบียบ ทั้งนี้ต้องช่วยกันขยายในเรื่องที่ดี ๆ ส่วนเรื่องที่ไม่ดีต้องปรับปรุงแก้ไข และไม่ให้เกิดเหตุการณ์ขึ้นอีก ทุกฝ่ายต้องร่วมมือช่วยกันเพื่อการแก้ไขปัญหาอย่างยั่งยืน
---------------------------------------------------------------